As dit waar is dat die afrigter ŉ span se ingesteldheid bepaal, moet daar indringend deur die Aussies na hulle afrigter Michael Cheika gekyk word.
Sekope Kepu is vir ŉ skouerloop teen die kop van Hamish Watson net voor rustyd met ŉ rooi kaart af, en Kurtley Beale het weer, soos teen Engeland, ŉ geel kaart vir die bal wegklap gekry. Tussendeur het Michael Hooper min beheer oor sy troepe se dissipline gehad en het die strafskoppe en kaart-dreigemente deur die skeidsregter gereën.